ᱡᱟᱠᱤᱨ ᱦᱳᱥᱮᱱ

ᱡᱟᱠᱤᱨ ᱦᱳᱥᱮᱱ (ᱡᱟᱱᱟᱢ: ᱒ ᱡᱩᱞᱟᱭ ᱑᱙᱖᱖) ᱫᱚ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱨᱟᱡᱟᱨᱤ ᱠᱟᱱᱟᱭ ᱡᱟᱸᱦᱟᱸᱭ ᱫᱚ ᱱᱮᱛᱚᱜ ᱠᱩᱲᱤᱜᱨᱟᱢ-᱔ ᱥᱚᱝᱥᱚᱫᱤᱭᱳ ᱟᱥᱚᱱ ᱨᱮᱱ ᱥᱚᱝᱥᱚᱫᱽ ᱥᱚᱦᱮᱫ ᱟᱨ ᱯᱨᱟᱭᱢᱟᱨᱤ ᱟᱨ ᱜᱚᱱᱚᱥᱤᱠᱠᱷᱟ ᱯᱨᱚᱛᱤᱢᱚᱱᱛᱨᱤ ᱠᱟᱱᱟᱭ᱾

ᱮᱛᱦᱚᱵ ᱡᱤᱭᱚᱱ
ᱡᱟᱠᱤᱨ ᱦᱳᱥᱮᱱ ᱫᱚ ᱒ ᱡᱩᱞᱟyᱭ ᱑᱙᱖᱖ ᱥᱮᱨᱢᱟ ᱨᱮ ᱠᱩᱲᱤᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱨᱳᱣᱢᱟᱨᱤ ᱩᱯᱳᱡᱤᱞᱟ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱟᱡ ᱵᱟᱵᱟ ᱫᱚ ᱥᱟᱢᱥᱩᱞ ᱦᱚᱠ ᱟᱨ ᱟᱡ ᱜᱚᱜᱚ ᱫᱚ ᱡᱩᱞᱮᱠᱷᱟ ᱵᱟᱱᱩ᱾ ᱟᱡ ᱵᱟᱹᱦᱩ ᱥᱩᱨᱟᱭᱭᱟ ᱥᱩᱞᱛᱟᱱᱟ, ᱩᱱᱠᱤᱱ ᱨᱮᱱ ᱫᱚ ᱢᱤᱫ ᱠᱚᱲᱟ ᱟᱨ ᱢᱤᱫ ᱠᱩᱲᱤ ᱜᱤᱫᱽᱨᱟᱹ ᱢᱮᱱᱟᱠ ᱠᱤᱱᱟᱹ᱾
ᱡᱟᱠᱤᱨ ᱦᱳᱥᱮᱱ ᱫᱚ ᱮ ᱤᱣ ᱩᱪᱪᱚ ᱵᱤᱨᱫᱟᱹᱜᱟᱲ ᱠᱷᱚᱱ ᱮᱥ ᱮᱥ ᱥᱤ ᱯᱟᱥ ᱠᱟᱛᱮ ᱨᱟᱡᱟᱦᱟᱴ ᱢᱤᱨ ᱤᱥᱢᱟᱭᱤᱞ ᱦᱳᱥᱮᱱ ᱰᱤᱜᱨᱤ ᱠᱚᱞᱮᱡᱽ ᱠᱷᱚᱱ ᱮᱭᱤᱪ ᱮᱥ ᱥᱤ ᱟᱨ ᱤᱱᱟᱹ ᱛᱟᱭᱚᱢ ᱞᱟᱞᱢᱚᱱᱤᱨᱦᱟᱴ ᱦᱟᱛᱤᱵᱟᱱᱫᱷᱟ ᱟᱞᱤᱢᱩᱫᱫᱤᱱ ᱰᱤᱜᱨᱤ ᱠᱚᱞᱮᱡᱽ ᱠᱷᱚᱱ ᱵᱤ ᱮ ᱯᱟᱥ ᱟᱠᱟᱫᱟᱭ᱾ ᱤᱱᱟᱹ ᱛᱟᱭᱚᱢ ᱨᱚᱝᱯᱩᱨ ᱟᱭᱤᱱ ᱢᱚᱦᱟ ᱵᱤᱨᱫᱟᱹᱜᱟᱲ ᱠᱷᱚᱱ ᱮᱞ ᱮᱞ ᱵᱤ ᱰᱤᱜᱨᱤᱭ ᱦᱟᱢᱮᱴ ᱟᱠᱟᱫᱟ᱾

 ᱨᱟᱡᱟᱨᱤ ᱡᱤᱭᱚᱱ 
ᱡᱟᱠᱤᱨ ᱦᱳᱥᱮᱱ ᱑᱙᱗᱗ ᱥᱮᱨᱢᱟ ᱨᱮ ᱪᱷᱟᱛᱨᱚ ᱞᱤᱜᱽ ᱨᱮᱭ ᱥᱮᱞᱮᱫᱽ ᱠᱟᱛᱮ ᱑᱙᱘᱑ ᱥᱮᱨᱢᱟ ᱨᱮ ᱠᱩᱽᱤᱜᱨᱟᱢ ᱠᱚᱞᱮᱡᱽ ᱥᱟᱠᱷᱟ ᱪᱷᱟᱛᱨᱚ ᱞᱤᱜᱽ ᱨᱮᱱ ᱥᱚᱦᱚ ᱥᱚᱵᱷᱟᱯᱚᱛᱤ, ᱑᱙᱘᱒ ᱥᱮᱨᱢᱟ ᱨᱮ ᱠᱩᱲᱤᱜᱨᱟᱢ ᱡᱮᱞᱟ ᱪᱷᱟᱛᱨᱚ ᱞᱤᱜᱽ ᱨᱮᱱ ᱥᱚᱦᱚ ᱥᱚᱵᱷᱟᱯᱚᱛᱤ, ᱑᱙᱘᱓-᱑᱙᱘᱕ ᱥᱮᱨᱢᱟ ᱨᱮ ᱨᱳᱣᱢᱟᱨᱤ ᱩᱯᱳᱡᱤᱞᱟ ᱡᱩᱵᱳᱞᱤᱜᱽ ᱨᱮᱱ ᱵᱩᱱᱤᱭᱟᱹᱫᱤ ᱦᱚᱦᱚᱭᱤᱡ ᱟᱨ ᱥᱚᱵᱷᱟᱯᱚᱛᱤ, ᱑᱙᱘᱗-᱑᱙᱙᱐ ᱥᱮᱨᱢᱟ ᱨᱮ ᱨᱳᱣᱢᱟᱨᱤ ᱩᱯᱳᱡᱤᱞᱟ ᱟᱣᱟᱢᱤᱞᱤᱜᱽ ᱨᱮᱱ ᱥᱟᱝᱜᱚᱴᱷᱚᱱᱤᱠ ᱥᱚᱢᱯᱟᱫᱚᱠ, ᱑᱙᱙᱐ ᱥᱮᱨᱢᱟ ᱨᱮ ᱨᱳᱣᱢᱟᱨᱤ ᱩᱯᱳᱡᱤᱞᱟ ᱥᱟᱡᱷᱟ ᱟᱣᱟᱢᱤᱞᱤᱜᱽ ᱨᱮᱱ ᱥᱟᱫᱷᱟᱨᱚᱱ ᱥᱚᱢᱯᱟᱫᱚᱠ ᱦᱤᱥᱟᱹᱵᱛᱮ ᱒᱐᱐᱘ ᱥᱮᱨᱢᱟ ᱫᱷᱟᱹᱵᱤᱡ ᱮ ᱛᱟᱸᱦᱮᱸᱠᱟᱱᱟ᱾ ᱒᱐᱐᱘ ᱠᱷᱚᱱ ᱒᱐᱑᱕ ᱥᱮᱨᱢᱟ ᱫᱷᱟᱹᱵᱡ ᱨᱣᱢᱟᱨᱤ ᱩᱯᱳᱡᱤᱞᱟ ᱟᱣᱟᱢᱤᱞᱤᱜᱽ ᱨᱮᱱ ᱥᱚᱦᱚ ᱥᱚᱵᱷᱟᱯᱚᱛᱤ ᱟᱨ ᱒᱐᱑᱕ ᱥᱮᱨᱢᱟ ᱠᱷᱚᱱ ᱥᱚᱵᱷᱟᱯᱚᱛᱤ ᱦᱤᱥᱟᱹᱵᱛᱮ ᱢᱮᱱᱟᱭᱟ᱾ 

ᱩᱱᱤ ᱫᱚ ᱒᱐᱐᱘ ᱥᱮᱨᱢᱟ ᱨᱮ ᱟᱨᱮ ᱟᱜ ᱱᱤᱨᱵᱟᱪᱚᱱ ᱨᱮ ᱠᱩᱲᱤᱜᱨᱟᱢ-᱔ ᱟᱥᱚᱱ ᱠᱷᱚᱱᱮ ᱡᱤᱛᱟᱹᱣ ᱟᱠᱟᱱᱟ᱾ ᱤᱱᱟᱹ ᱛᱟᱭᱚᱢ ᱒᱐᱑᱘ ᱥᱮᱨᱢᱟ ᱨᱮ ᱚᱱᱟ ᱚᱥᱚᱱ ᱠᱷᱚᱱ ᱜᱮ ᱫᱚᱥᱟᱨ ᱫᱷᱟᱣ ᱞᱮᱠᱟᱛᱮ ᱥᱚᱝᱥᱚᱫ ᱥᱚᱦᱮᱫᱮ ᱦᱩᱭ ᱟᱠᱟᱱᱟ᱾ 

᱗ ᱡᱟᱱᱩᱣᱟᱨᱤ ᱒᱐᱑᱙ ᱥᱮᱨᱢᱟ ᱨᱮ ᱡᱟᱠᱤᱨ ᱦᱳᱥᱮᱱ ᱫᱚ ᱯᱨᱟᱛᱷᱚᱢᱤᱠ ᱟᱨ ᱜᱚᱱᱚ ᱥᱤᱠᱠᱷᱟ ᱢᱚᱱᱛᱨᱚᱱᱟᱞᱚᱭ ᱨᱮ ᱯᱨᱚᱛᱤᱢᱚᱱᱛᱨᱤ ᱦᱤᱥᱟᱹᱵᱛᱮ ᱠᱟᱹᱢᱤᱭ ᱧᱟᱢ ᱟᱠᱟᱫᱟ᱾ 

ᱥᱟᱹᱠᱷᱭᱟᱹᱛ